સફળતા મેળવવા સતત મહેનત અને ખંત જરૂરી છે, પણ પોતાના લક્ષ્યાંક તરફ સતત સફર બહુ ઓછો લોકો ખેડી શકે છે. કીડી દિવાલ પર ચડે છે, પડે છે અને ફરી ચડવાનું શરૂ કરે છે. છેવટે તે પોતાની મંઝિલ સુધી પહોંચી જાય છે. કીડી પોતાની હિંમત હારતી નથી. આવી જ હિંમત પ્રશાંત ગુપ્તાએ દેખાડી છે. તેમને પોતાના લક્ષ્યાંક સુધી પહોંચવામાં ઘણી મુશ્કેલીઓનો સામનો કરવો પડ્યો છે – તેમને અસ્વીકાર્યતા કોઠે પડી ગઈ હતી, પારિવારિક જવાબદારીઓ નિભાવી છે અને પોતાના લક્ષ્યાંક સુધી પહોંચવામાં વારંવાર નિષ્ફળતા મળી હતી. એટલું જ નહીં તેઓ ડિપ્રેશનનો ભોગ પણ બન્યાં હતાં. આ તમામ સમસ્યાઓ વચ્ચે પણ તેમણે તેમનું સ્વપ્ન સાકાર કરવાનો પ્રયાસો કરવાનું જાળવી રાખ્યું હતું.